ยูเอสเอส แฮร์รี เอส. ทรูแมน (CVN-75)

| --- | --- |
ยูเอสเอส แฮร์รี เอส. ทรูแมน ในเดือนกันยายน 2018
ประวัติ
สหรัฐอเมริกา
ชื่อ:  ไทย : ยูเอสเอส แฮร์รี เอส. ทรูแมน  อังกฤษ : USS Harry S. Truman 
ตั้งชื่อตาม: พันเอก แฮร์รี เอส. ทรูแมน
Ordered: 30 มิถุนายน 1988
อู่เรือ: นิวพอร์ตนิวส์ชิปบิลดิง
มูลค่าสร้าง: US$4,500 ล้าน
ปล่อยเรือ: 29 พฤศจิกายน 1993
เดินเรือแรก: 7 กันยายน 1996
เข้าประจำการ: 25 กรกฎาคม 1998 (26 ปี)
เปลี่ยนชื่อใหม่: จาก ยูไนเต็ดสเตต
ท่าจอด: ฐานทัพเรือนอร์ฟอล์ก
รหัสระบุ:   หมายเลขเอ็มเอ็มเอสไอ: 368800000  สัญญาณเรียกขาน: NHST    หมายเลขตัวเรือ: CVN-75 
คำขวัญ:  The Buck Stops Here  (ความรับผิดชอบอยู่ที่นี่) 
ชื่อเล่น: HST
สถานะ: อยู่ในประจำการ
สัญลักษณ์: 
ลักษณะเฉพาะ
ชั้น::  นิมิตซ์
ขนาด (ระวางขับน้ำ)::  103,900 ลองตัน (116,400 ชอร์ตตัน)
ความยาว::  ตลอดลำ: 1,092 ฟุต (332.8 เมตร)  แนวน้ำ: 1,040 ฟุต (317.0 เมตร)
ความกว้าง::  กว้างสุด: 252 ฟุต (76.8 เมตร)  แนวน้ำ: 134 ฟุต (40.8 เมตร)
กินน้ำลึก::  สูงสุดสำหรับเดินเรือ: 37 ฟุต (11.3 เมตร)  ขีดจำกัด: 41 ฟุต (12.5 เมตร)
ระบบขับเคลื่อน::  2 × เครื่องปฏิกรณ์นิวเคลียร์ Westinghouse A4W (ยูเรเนียมเสริมสมรรถนะสูง 93.5%)  4 × กังหันไอน้ำ  4 × เพลาใบจักร  กำลัง 260,000 แรงม้า (194 เมกะวัตต์)
ความเร็ว::  มากกว่า 30 นอต (56 กิโลเมตรต่อชั่วโมง; 35 ไมล์ต่อชั่วโมง)
พิสัยเชื้อเพลิง::  ไม่จำกัดระยะทาง 20–25 ปี
อัตราเต็มที่::  ประจำเรือ: 3,532 นาย  ฝูงบินประจำเรือ: 2,480 นาย
ระบบตรวจการและปฏิบัติการ::  เรดาร์ค้นหาทางอากาศ 3 มิติ AN/SPS-48E  เรดาร์ค้นหาทางอากาศ 2 มิติ AN/SPS-49(V)5  เรดาร์จับเป้าหมาย AN/SPQ-9B  เรดาร์ควบคุมการจราจรทางอากาศ AN/SPN-46  เรดาร์ควบคุมการจราจรทางอากาศ AN/SPN-43C  เรดาร์ช่วยลงจอด AN/SPN-41  4 × ระบบนำวิถีขีปนาวุธ Mark 91 NSSM  4 × เรดาร์นำวิถีขีปนาวุธ Mark 95
สงครามอิเล็กทรอนิกส์และเป้าลวง::  ระบบต่อต้านการสงครามอิเล็กทรอนิกส์ AN/SLQ-32A(V)4  ระบบต่อต้านตอร์ปิโด SLQ-25A Nixie
ยุทโธปกรณ์::  2 × แท่นปล่อย Mark 57 Mod 3 สำหรับอาวุธปล่อยผิวพื้นสู่อากาศ อาร์ไอเอ็ม-7 ซีสแปโรว์  2 × แท่นปล่อยสำหรับอาวุธปล่อยผิวพื้นสู่อากาศ อาร์ไอเอ็ม-116 Rolling Airframe Missile  3 × Phalanx CIWS
เกราะ::  เป็นความลับ
อากาศยาน::  อากาศยานปีกนิ่งและเฮลิคอปเตอร์ 90 ลำ
ยูเอสเอส แฮร์รี เอส. ทรูแมน (CVN-75) (อังกฤษ: USS Harry S. Truman) เป็นเรือบรรทุกเครื่องบินขับเคลื่อนด้วยพลังงานนิวเคลียร์ลำดับที่ 8 จากทั้งหมด 10 ลำในกลุ่มเรือบรรทุกเครื่องบินชั้นนิมิตซ์ของกองทัพเรือสหรัฐ ได้รับการตั้งชื่อตามประธานาธิบดีแห่งสหรัฐอเมริกาคนที่ 33 พันเอก แฮร์รี เอส. ทรูแมน ปัจจุบันประจำการอยู่ที่ฐานทัพเรือนอร์ฟอล์ก รัฐเวอร์จิเนีย
ยูเอสเอส แฮร์รี เอส. ทรูแมน ถูกปล่อยลงน้ำเมื่อวันที่ 7 กันยายน 1996 โดยอู่ต่อเรือนิวพอร์ตนิวส์ชิปบิลดิง ในเมืองนิวพอร์ตนิวส์ รัฐเวอร์จิเนีย และจัดพิธีเข้าประจำการเมื่อวันที่ 25 กรกฎาคม 1998 โดยมีกัปตันทอมัส ออตเตอร์ไบน์ เป็นผู้บัญชาการเรือ ประธานาธิบดีบิล คลินตัน เป็นประธานในพิธี และผู้เข้าร่วมงานสำคัญคนอื่น ๆ ได้แก่ สมาชิกสภาผู้แทนราษฎรรัฐมิสซูรี ไอก์ สเกลตัน ผู้ว่าการรัฐมิสซูรี เมล คาร์นาฮัน รัฐมนตรีว่าการกระทรวงกลาโหม วิลเลียม โคเฮน และรัฐมนตรีว่าการทบวงทหารเรือ จอห์น เอช. ดาลตัน
ยูเอสเอส แฮร์รี เอส. ทรูแมน เดิมเป็นเรือธงของกองเรือจู่โจมที่ 2 (CSG-2) และได้เป็นเรือธงของกองเรือจู่โจมที่ 10 (CSG-10) ตั้งแต่วันที่ 1 ตุลาคม 2004 เป็นต้นไป
ตั้งแต่ปี 2001 กองเรือจู่โจมแฮร์รี เอส. ทรูแมน ได้เข้าร่วมปฏิบัติการต่าง ๆ ดังนี้ ปฏิบัติการร่วมมือ (Operation Joint Endeavor), ปฏิบัติการห้ามบิน (Operation Deny Flight), ปฏิบัติการเฝ้าระวังทางใต้ (Operation Southern Watch), ปฏิบัติการเสรีภาพยั่งยืน (Operation Enduring Freedom ), ปฏิบัติการเสรีภาพอิรัก (Operation Iraqi Freedom), ปฏิบัติการชีพจรฤดูร้อน '04 (Summer Pulse '04) และ ปฏิบัติการเม็ดชาร์ก/เมเจสติก อีเกิล '04 (NATO Operation Medshark/Majestic Eagle '04) ขององค์การสนธิสัญญาแอตแลนติกเหนือ (เนโท)
ในช่วงครึ่งปีแรกของปี 2016 ยูเอสเอส แฮร์รี เอส. ทรูแมน ในฐานะเรือธงของกองเรือจู่โจมที่ 8 ได้ปฏิบัติภารกิจทางอากาศนาน 8 เดือน โจมตีกลุ่มไอซิล (ISIL) จากทะเลเมดิเตอร์เรเนียนตะวันออก เป็นส่วนหนึ่งของปฏิบัติการความเด็ดขาดแน่วแน่ (Operation Inherent Resolve) ซึ่งเรือลำนี้เป็นเรือธงของกองเรือจู่โจมที่ 8 มาตั้งแต่เดือนมิถุนายน 2014.